{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o prijedlogu Odluke o donošenju kurikuluma za nastavni predmet Njegovanje češkog jezika i kulture u osnovnim i srednjim školama u Republici Hrvatskoj (model C)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MAJA BURGER","ODLUKU O DONOŠENJU KURIKULUMA ZA NASTAVNI PREDMET  ČEŠKI JEZIK I KULTURA U OSNOVNIM I SREDNJIM ŠKOLAMA  (MODEL C) U REPUBLICI HRVATSKOJ","Nacionalne manjine u Republici Hrvatskoj imaju ustavno pravo obrazovanja na svojem jeziku i pismu prema trima osnovnim modelima (A, B i/ili C model).\nOva tri modela čine jedinstveni program obrazovanja na jezicima nacionalnih manjina u RH. Sva tri modela jednako su važna i ravnopravna. Dok se u Modelu A svi predmeti poučavaju na jeziku i pismu nacionalne manjine, u Modelu B dio predmeta na hrvatskom, a dio na jeziku nacionalne manjine, Model C odnosi se na jedinstveni predmet jezika i kulture nacionalne manjine - dakle učenici uz sve predmete pohađaju i nastavu jezika i kulture određene nacionalne manjine.\n\nU nazivu poveznice na ovo savjetovanje o prijedlogu Odluke o donošenju ovog kurikuluma navedeno je da se savjetovanje odnosi na predmet: Njegovanje češkog jezika i kulture, dok je u nacrtu odluke i kurikulumu naveden ispravan naziv predmeta: Češki jezik i kultura (Model C).\nRiječ njegovanje je u samom nazivu predmeta suvišna te se u praksi ne koristi već više od deset godina. \nUčenicima se u pedagošku dokumentaciju unosi naziv predmeta: Češki jezik i kultura. \n\nTakođer, Pravilnik o pedagoškoj dokumentaciji u članku 22. propisuje \"Knjigu evidencije učenika koji pohađaju nastavu materinskoga jezika i kulture (Model C) izvan škole u kojoj se redovito obrazuju\". Upravo je u tom članku , kao i u samom obrascu spomenute Knjige, naveden naziv predmeta kao: ______ jezik i kultura (Model C).\n\nPotrebno je prije svega osvježiti Zakon o odgoju i obrazovanju na jeziku i pismu nacionalnih manjina te izraditi pravilnike koji iz njega proizlaze i jasno i jednoznačno definirati nazivlje.\nProgrami obrazovanja pripadnika nacionalnih manjina su:\nModel A,\nModel B,\nModel C.\nObzirom da su to nazivi modela, riječ model pisana je velikim početnim slovom.\nPredmet jezika i kulture u Modelu C, treba se nazivati _______  jezik i kultura, dakle konkretno Češki jezik i kultura.\nVeć samim time da predmet u svojem nazivu osim jezika, sadrži riječ kultura, podrazumijeva se da je riječ o Modelu C, ali moguć je naziv kao što je navedeno u ovom kurikulumu, predmet: Češki jezik i kultura (Model C),upravo kako ga i propisana pedagoška dokumentacija navodi.\nDakle, potrebno je uskladiti svu dokumentaciju i izostaviti riječ njegovanje iz naziva predmeta ne samo češkog, nego svih jezika i kulture nacionalnih manjina po Modelu C.\n \nMaja Burger, prof.\nučitelj mentor Češkog jezika i kulture (Model C),\nvoditeljica SRS - a za izradu kurikuluma predmeta Češki jezik i kultura (Model C)","Prihvaćen","Prihvaća se predloženo te naziv kurikuluma glasi: \nČeški jezik i kultura u osnovnim i srednjim školama u Republici Hrvatskoj (Model C)."]